ERASMUS+ KA1

**Projekt: „Identifikácia bariér v učení- špeciálne vzdelávacie potreby**

**Identifying Barriers to Learning – A Special Educational Needs Masterclass**

**provided by ShipCon Limassol Ltd**

V termíne od 29. júla do 4. augusta 2018 sa vzdelávacieho pobytu v Taliansku, v meste Palermo zúčastnila RNDr. Jana Gregorková. Kurz viedla p. Angela WINSTANLEY z Veľkej Británie.

Vzdelávací kurz bol o identifikácii bariér vo vzdelávaní žiakov so špeciálnymi vzdelávacími potrebami, bol vystavaný tak, aby učiteľovi pomohol lepšie pochopiť potreby jednotlivcov s diagnózami ako dyspraxia, dyskalkúlia, dyslexia, ADD/ADHD, a priblížil kľúčové charakteristiky rôznych špecifických porúch. Prednášky, workshopy, skupinové diskusie, aj zážitkové formy práce s lektorkou výrazne prispievajú k vylepšeniu prístupu učiteľa k jednotlivcom so špecifickými potrebami.

Účastníci kurzu - 1 z Francúska, 3 z Rumunska, 7 z Poľska, 1 z Írska, 1 zo Slovenska.



Program jednotlivých dní bol v čase od 9.00 do 12.30 následovný :

* 1.deň – História, terminológia, príčiny a súvislosti, definície jednotlivých porúch učenia sa žiakov
* 2.deň – dyslexia – definície, identifikácia, znaky a súvislosti, možnosti pomoci vo vyučovacom procese – workshopy, zážitkové formy práce
* 3.deň – dyspraxia, dysgrafia
* 4.deň – dyskalkúlia, dyslexia versus dyskalkúlia
* 5.deň – ADD/ADHD, Aspergerov syndróm

Počas kurzu som mal každý účastník možnosť diskutovať o diagnózach jedincov so špeciálnymi potrebami, najmä dyslexii, dyskalkúlii, dyspraxii, ( s ktorou som sa zatiaľ v mojejpraxi nestretla), ADD/ADHD, naučiť sa vnímať niektoré situácie v živote týchto jedincov ich očami a ušami a to hlavne v zážitkových formách práce. Skupinové diskusie výrazne podporili budovanie partnerstiev v oblasti ďalšej stratégie pri práci s jednotlivcami - žiakmi so špeciálnymi vzdelávacími potrebami a výrazne zlepšili komunikačné schopnosti učiteľa nielen v oblasti hovorovej angličtiny , ale i v oblasti odbornej angličtiny.

Táto aktivita bola veľmi dobre prepojená s potrebami a cieľmi našej školy.

Kurz dal učiteľovi výbornú možnosť :

* učiť sa z príkladov dobrej praxe v zahraničí
* experimentovať a rozvíjať nové vzdelávacie postupy a metódy výučby
* získať praktické zručnosti
* upevniť alebo rozšíriť svoju odbornú sieť
* zdieľať svoje vlastné vedomosti a zručnosti s učiacimi sa a/alebo inými osobami
* upevniť spoluprácu s partnerskou inštitúciou/organizáciou
* zlepšiť svoje sociálne, jazykové a/alebo kultúrne kompetencie
* zvýšiť svoju zamestnanosť a kariérne možnosti

Za úspešne ukončené aktivít programu obdržali účastníci kurzu certifikát.

V popoludňajších hodinách mali účastníci kurzu možnosť bližšie spoznať rôzne kultúrne pamiatky mesta i prístav a rozvíjať svoje organizačné i jazykové schopnosti.

Získané vedomosti a zručnosti boli ďalej prediskutované poradách výchovných poradcov a poskytnuté ostatným učiteľom školy.

Ďakujem za výnimočnú príležitosť a vrele odporúčam aj ďalším kolegom, pracujúcim v oblasti jednotlivcov so špeciálnymi potrebami.

**Fontána PRETORIA – „fontána han**by



**Katedrála Palermo**



**Teatro Massimo**

****